
讘讘讗 诪爪讬注讗 拽讬讚 注"讘 - 驻讬专讜砖 砖讟讬讬谞讝诇抓

诪谞讬谉 诇注专讜诐 砖诇讗 讬转专讜诐 转专讜诪讛? 注谞讛 诇讜: 讚讻转讬讘 [砖谞讗诪专]: "讜诇讗 讬专讗讛 讘讱 注专讜转 讚讘专" (讚讘专讬诐 讻讙, 讟讜), 砖讗讬谉 诇讜诪专 讚讘专 拽讚讜砖讛 讻砖讛注专讜讛 讙诇讜讬讛, 讜讗诐 讻谉 讗讬谞讜 讬讻讜诇 诇讘专讱 注诇 讛驻专砖转 讛转专讜诪讛.


 讗讞专 讻讱 讗诪专 诇讬讛 [诇讜] 专讘讛 讘专 讗讘讜讛 诇讗诇讬讛讜: 讜讻讬 诇讗讜 [诇讗] 讻讛谉 讛讜讗 诪专 [讗讚讜谞讬]? 讜讗诐 讻谉, 诪讗讬 讟注诪讗 拽讗讬 诪专 [诪讛 讟注诐 注讜诪讚 讗讚讜谞讬] 讘讘讬转 讛拽讘专讜转? 讗诪专 诇讬讛 [诇讜] 讗诇讬讛讜: 讜讻讬 诇讗 诪转谞讬 诪专 [诇诪讚 讗讚讜谞讬] 住讚专 讟讛专讜转? 讜讛转谞讬讗 [讜讛专讬 砖谞讬谞讜 砖诐 讘讘专讬讬转讗] 砖专' 砖诪注讜谉 讘谉 讬讜讞讬 讗讜诪专: 拽讘专讬讛诐 砖诇 讙讜讬诐 讗讬谉 诪讟诪讗讬谉, 砖谞讗诪专: "讜讗转谉 爪讗谞讬 爪讗谉 诪专注讬转讬 讗讚诐 讗转诐" (讬讞讝拽讗诇 诇讚, 诇讗), 诇诇诪讚: 讗转诐 拽专讜讬讬诐 "讗讚诐", 讜讗讬谉 讙讜讬诐 拽专讜讬讬诐 "讗讚诐". 讜讻讬讜谉 砖讘讟讜诪讗转 讗讛诇 讛诪转 谞讗诪专 讘讻转讜讘 "讗讚诐 讻讬 讬诪讜转 讘讗讛诇" (讘诪讚讘专 讬讟, 讬讚) 谞诇诪讚 诪讻讗谉 砖讻诇 讟讜诪讗转 讗讛诇 讛诪转 讗讬谞讛 讞诇讛 注诇 讙讜讬.


讗诪专 诇讬讛 [诇讜] 专讘讛 讘专 讗讘讜讛: 讜讻讬爪讚 讗讚注 讘专讬讬转讗 讝讜, 讛专讬 讘讗专讘注讛 诇讗 诪爪讬谞讗, 讘砖讬转讗 诪爪讬谞讗 [讘讗专讘注讛 住讚专讬诐 讛谞诇诪讚讬诐 讻专讙讬诇 讗讬谉 讗谞讬 讬讻讜诇 诇诇诪讜讚, 讜讘砖讬砖讛 讗讜讻诇]? 讗诪专 诇讬讛 [诇讜] 讗诇讬讛讜: 讜讗诪讗讬 [讜诪讚讜注] 讝讛 讗讬谞讱 讬讻讜诇 诇诇诪讜讚 讛讻诇? 讗诪专 诇讬讛 [诇讜] 专讘讛 讘专 讗讘讜讛: 讚讞讬拽讗 [讚讞讜拽] 诇讬 诪讬诇转讗 [讛讚讘专], 讻诇讜诪专, 讚讞讜拽 讗谞讬 讘驻专谞住讛, 讜诪砖讜诐 讚讜讞拽 讛驻专谞住讛 讗讬谞讬 讬讻讜诇 诇诇诪讜讚 讻专讗讜讬. 讚讘专讬讛 讜注讬讬诇讬讛 [讛讜诇讬讻讜 讜讛讻谞讬住讜] 诇讙谉 注讚谉, 讗诪专 诇讬讛 [诇讜] 讗诇讬讛讜 诇专讘讛 讘专 讗讘讜讛: 驻砖讜讟 讗转 讙诇讬诪讱 [讙诇讬诪转讱], 住驻讬 砖拽讜诇 诪讛谞讬 讟专驻讬 [诇拽讟 讜拽讞 诪谉 讛注诇讬诐 讛诇诇讜] 砖诪讜谞讞讬诐 砖诐. 住驻讗 砖拽诇 [诇拽讟 讜诇拽讞].


讻讬 讛讜讛 谞驻讬拽 [讻讗砖专 讬爪讗] 砖诪注 拽讜诇 讚拽讗诪专 [砖讗讜诪专]: 诪讗谉 拽讗 讗讻讬诇 诇注诇诪讬讛 [诪讬 讗讜讻诇, 诪讻诇讛 讗转 注讜诇诪讜, 注讜诇诐 讛讘讗 砖诇讜] 讻专讘讛 讘专 讗讘讜讛 讛谞讛谞讛 诪讝讻讜转 注讜诇诐 讛讘讗 讘注讜诇诐 讛讝讛. 谞驻抓 砖讚谞讛讜 [驻专砖 讗转 讙诇讬诪转讜 讜讝专拽 讗转 讛注诇讬诐]. 讜讗驻讬诇讜 讛讻讬 [讻讱] 讗转讬讬讛 诇讙诇讬诪讬讛 [讛讘讬讗 讗转 讙诇讬诪转讜] 讜谞转讘专专 讻讬 住讞讟 讙诇讬诪讗 专讬讞讗 [讛讙诇讬诪讛 拽诇讟讛 专讬讞] 讻诇 讻讱 讟讜讘 诪谉 讛注诇讬诐 讛讛诐, 注讚 砖讝讘谞讬讛 讘转专讬住专 讗诇驻讬 讚讬谞专讬 [诪讻专讜 讘砖谞讬诐 注砖专 讗诇祝 讚讬谞专讬诐], 讗讘诇 讻讬讜谉 砖讬讚注 讝讛 讛讜讗 诪讞诇拽讜 诇注讜诇诐 讛讘讗 诇讗 专爪讛 诇讛谞讜转 诪讛诐, 驻诇讙讬谞讛讜 诇讞转谞讜讜转讬讛 [讞讬诇拽 讗讜转诐 讘讬谉 讞转谞讬讜]. 


讗 转谞讜 专讘谞谉 [砖谞讜 讞讻诪讬诐] 注诇 讛讻转讜讘: "讜讗诐 讗讬砖 注谞讬 讛讜讗 诇讗 转砖讻讘 讘注讘讟讜" (讚讘专讬诐 讻讚, 讬讙), 讜诪砖诪注: 讛讗 [讛专讬] 讗诐 讛讬讛 讗讬砖 注砖讬专 鈥� 砖讻讬讘 [砖讻讘]. 注讚 讻讗谉 诇砖讜谉 讛讘专讬讬转讗. 讜砖讜讗诇讬诐: 诪讗讬 拽讗诪专 [诪讛 讗诪专] 诪讛 驻讬专讜砖 讛讚讘专讬诐? 讗诪专 专讘 砖砖转: 讛讻讬 拽讗诪专 [讻讱 讗诪专]: 讜讗诐 讗讬砖 注谞讬 讛讜讗 鈥� 诇讗 转砖讻讘 讜注讘讜讟讜 讗爪诇讱, 讗诇讗 讛讞讝讬专谞讜 诇讜 注诐 讘讗 讛砖诪砖. 讛讗 [讛专讬] 讗诐 讛讬讛 讗讬砖 注砖讬专 鈥� 砖讻讬讘 [砖讻讘] 讜注讘讜讟讜 讗爪诇讱.


转谞讜 专讘谞谉 [砖谞讜 讞讻诪讬诐]: 讛诪诇讜讛 讗转 讞讘讬专讜 讗讬谞讜 专砖讗讬 诇诪砖讻谞讜, 讜讗讬谞讜 讞讬讬讘 诇讛讞讝讬专 诇讜, 讜注讜讘专 讘讻诇 讛砖诪讜转 讛诇诇讜. 诇砖讜谉 讘专讬讬转讗 讝讜 住转讜诪讛, 讜诇讻谉 砖讜讗诇讬诐: 诪讗讬 拽讗诪专 [诪讛 讗诪专], 诪讛 驻讬专讜砖讛? 讗诪专 专讘 砖砖转: 讛讻讬 拽讗诪专 [讻讱 讗诪专], 讻讱 爪专讬讱 诇讛讘讬谉 讗转 讛讚讘专讬诐: 讛诪诇讜讛 讗转 讞讘讬专讜 讗讬谞讜 专砖讗讬 诇诪砖讻谞讜, 讜讗诐 诪砖讻谞讜 鈥� 讞讬讬讘 诇讛讞讝讬专 诇讜. 讜注讜讘专 讘讻诇 讛砖诪讜转 讛诇诇讜 鈥� 讗住讬驻讗 [注诇 住讜驻诐] 砖诇 讛讚讘专讬诐 谞讗诪专, 讻诇讜诪专, 诪讬 砖讗讬谞讜 诪讞讝讬专 注讜讘专 讘讻诇 讛讗讝讛专讜转 讛讻转讜讘讜转 讘注谞讬谉 讝讛 讘转讜专讛.


专讘讗 讗诪专: 讛讻讬 拽讗诪专 [讻讱 讗诪专] 讛讞讻诐 讘讘专讬讬转讗 讝讜, 讻讱 讬砖 诇讛讘讬谉: 讛诪诇讜讛 讗转 讞讘讬专讜 讗讬谞讜 专砖讗讬 诇诪砖讻谞讜, 讜讗诐 诪砖讻谞讜 鈥� 讞讬讬讘 诇讛讞讝讬专 诇讜. 讘诪讛 讚讘专讬诐 讗诪讜专讬诐 鈥� 砖诪砖讻谞讜 砖诇讗 讘砖注转 讛诇讜讗转讜, 讗诇讗 诇讜拽讞 诪砖讻讜谉 讻讚讬 诇讛讻专讬讞谞讜 诇砖诇诐, 讗讘诇 讗诐 诪砖讻谞讜 讘砖注转 讛诇讜讗转讜 砖讗讝 讛诪砖讻讜谉 谞讬转谉 讻注专讘讜谉 诇讛诇讜讜讗讛 鈥� 讗讬谞讜 讞讬讬讘 诇讛讞讝讬专 诇讜. 讜注讜讘专 讘讻诇 讛砖诪讜转 讛诇诇讜 讻讜讜谞转讜 讗专讬砖讗 [注诇 讛拽讟注 讛专讗砖讜谉], 砖讗讬谞讜 专砖讗讬  诇诪砖讻谞讜. 


转谞讬 [砖谞讛] 专讘 砖讬讝讘讬拽诪讬讛 [诇驻谞讬] 专讘讗 讘专讬讬转讗 讝讜: 诪讛 砖谞讗诪专 "讗诐 讞讘讜诇 转讞讘诇 砖诇诪转 专注讱 注讚 讘讗 讛砖诪砖 转砖讬讘谞讜 诇讜" (砖诪讜转 讻讘, 讻讛) 鈥� 讝讜 讻住讜转 诇讬诇讛, "讛砖讘 转砖讬讘 诇讜 讗转 讛注讘讜讟 讻讘讜讗 讛砖诪砖" (讚讘专讬诐 讻讚, 讬讙) 鈥� 讝讜 讻住讜转 讬讜诐. 讗诪专 诇讬讛 [诇讜] 专讘讗: 转诪讜讛 讛讚讘专, 讻住讜转 讚讬诪诪讗 讘诇讬诇讬讗 [砖诇 讬讜诐 讘诇讬诇讛] 诇诪讛 诇讬, 讜讚诇讬诇讬讗 讘讬诪诪讗 [讜砖诇 诇讬诇讛 讘讬讜诐] 诇诪讛 诇讬, 讜诪讚讜注 讬讞讝讬专谉 诇讜?


讗诪专 诇讬讛 [诇讜] 专讘 砖讬讝讘讬: 讛讗诐 讗讬住诪讬讬讛 [讗诪讞讜拽 讗讜转讛]? 讻诇讜诪专, 讛讗诐 诇讚注转讱 诪砖讜讘砖转 讛讬讗 讘专讬讬转讗 讝讜 讜爪专讬讱 诇诪讞讜拽 讗讜转讛 诪讙讬专住转讬? 讗诪专 诇讬讛 [诇讜]: 诇讗, 讗诇 转诪讞拽, 讗诇讗 讛讻讬 拽讗诪专 [讻讱 讗诪专], 讻讱 讬砖 诇驻专砖: "注讚 讘讗 讛砖诪砖 转砖讬讘谞讜 诇讜" 鈥� 讝讜 讻住讜转 讬讜诐 砖谞讬转谞讛 诇讞讘讜诇 讘诇讬诇讛 讜爪专讬讱 诇讛讞讝讬专讛 讘讬讜诐, 讜讗讬诇讜 "讛砖讘 转砖讬讘 诇讜 讗转 讛注讘讜讟 讻讘讜讗 讛砖诪砖" 鈥� 讝讜 讻住讜转 诇讬诇讛 砖谞讬转谞讛 诇讞讘讜诇 讘讬讜诐, 讜爪专讬讱 诇讛讞讝讬专讛 讘诇讬诇讛.


讘 讗诪专 专' 讜讞谞谉: 诪砖讻谞讜 讜诪转 鈥� 砖讜诪讟讜 讛诪诇讜讛 讗转 讛诪砖讻讜谉 砖讛讞讝讬专 诪注诇 讙讘讬 讘谞讬讜, 砖讗讬谉 注诇讬讜 讞讜讘讛 诇讛砖讗讬专 讗转 讛诪砖讻讜谉 讗爪诇 讛讘谞讬诐. 诪讬转讬讘讬 [诪拽砖讬诐 注诇 讻讱] 诪诪讛 砖砖谞讬谞讜 讘讘专讬讬转讗, 讗诪专 专' 诪讗讬专: 讜讻讬 诪讗讞专 砖诪诪砖讻谞讬谉 诇诪讛 诪讞讝讬专讬谉? 注诇 砖讗诇讛 讝讜 转讜讛讬诐: 诇诪讛 诪讞讝讬专讬谉?! 专讞诪谞讗 讗诪专 讗讛讚专 [讛转讜专讛 讗诪专讛 讛讞讝专]! 讗诇讗 讻讱 讬砖 诇砖讗讜诇: 诪讗讞专 砖诪讞讝讬专讬谉

